Ville-Poju Somerkari

Ville-Poju Somerkari (vuoteen 1934 Sederholm, 24. huhtikuuta 1913 Viipuri – 6. joulukuuta 1988Päivämäärä hautakivessä Kaartin hautausmaalla Helsinki) oli suomalainen upseeri ja kenraaliluutnantti. 

 Perhe 
Somerkarin vanhemmat olivat toimittaja Knut Fredrik Wilhelm Sederholm ja Aino Olga Wikström. Hänen isovanhempansa olivat Johan Fredrik Sederholm ja Fredrika Aurora Olander. Kauppaneuvos Johan Sederholm oli hänen esi-isänsä. Hän avioitui Anja Mirjam Niemannin kanssa. Pariskunta sai kaksi lasta.

 Ura 
Somerkari valmistui Kadettikoulusta 1937 ja sodan jälkeen Sotakorkeakoulusta 1949, valtiotieteiden maisteriksi 1953 sekä valtakunnalliselta maanpuolustuskurssilta 1963. Somerkari työskenteli nuorempana upseerina Keski-Suomen rykmentissä 1933–1934 ja Suomen Valkoisessa kaartissa 1937–1939. 1. prikaatissa hän toimi tiedustelu-upseerina, adjutanttina ja komppanian päällikkönä talvisodassa 1939–1940. Välirauhan ja jatkosodan aikaan hän toimi komppanianpäällikkönä 7. ja 6. prikaateissa ja JR 48:ssa. 1943 hän toimi myös JR 48:n esikuntapäällikkönä. 1943–1944 hän johti 18. divisioonan esikunnan operatiivista osastoa. 

Toimistopäällikkönä armeijakunnan esikunnassa Somerkari oli 1945–1946. Sotakorkeakoulun jälkeen hän työskenteli toimistoesiupseerina 1949–1953. Kemin sotilaspiirissä hän toimi toimistopäällikkönä ja piirin päällikkönä 1953–1955. Panssarivaunupataljoonaa hän komensi 1955–1956 jatkaen siitä Panssariprikaatin esikuntapäällikkönä 1956–1958 Parolannummella. Hämeen jääkäripataljoonaa Somerkari komensi vuonna 1958. Porin prikaatin komentajana hän toimi 1958–1960. Seuraavaksi hänet nimitettiin Pääesikunnan järjestelyosaston päälliköksi 1961–1964. Puolustusvoimien huoltopäällikkönä Somerkari työskenteli pitkän kauden vuodesta 1965 vuoteen 1972. 

Ylennykset: vänrikki 1937, luutnantti 1938, kapteeni 1941, majuri 1944, everstiluutnantti 1955, eversti 1958, kenraalimajuri 1965, kenraaliluutnantti 1967.https://runeberg.org/kuka/1978/0925.html

 Katso myös 

 Sederholm

 Lähteet 

Luokka:Suomalaiset kenraalit
Luokka:Vuonna 1913 syntyneet
Luokka:Vuonna 1988 kuolleet